Το **Peugeot 108** είναι αυτοκίνητο πόλης της κατηγορίας Α, της γαλλικής αυτοκινητοβιομηχανίας Peugeot. Κατασκευάστηκε σε κοινές εγκαταστάσεις με τα συγγενικά Citroën C1 δεύτερης γενιάς και Toyota Aygo δεύτερης γενιάς, στο εργοστάσιο της Toyota Peugeot Citroën Automobile (TPCA) στο Κόλιν της Τσεχίας, από τις 12 Ιουνίου 2014 έως και το 2021, όπως είχε συμβεί και με τους προκατόχους Peugeot 107, Citroën C1 πρώτης γενιάς και Toyota Aygo πρώτης γενιάς. Συνολικά παρήχθησαν 427.968 αντίτυπα σειράς 108.

Ωστόσο, τον Νοέμβριο του 2018 ανακοινώθηκε ότι το 2021 η Toyota θα εξαγοράσει εξ ολοκλήρου το εργοστάσιο και θα διατηρήσει μόνο το Aygo (που διαχρονικά είχε ξεπεράσει, με διαφορά, σε πωλήσεις τα 108 και C1), και αυτό πυροδότησε έντονες φήμες, που τελικώς απεδείχθη ότι ήταν αληθινές, ότι τα 108 και C1 θα διακοπούν οριστικά στις αρχές του 2021, χωρίς να υπάρξει ποτέ μελλοντική γενιά τους, όπως και έγινε (ειδικότερα το C1 διακόπηκε τον Ιανουάριο του 2022). Αντιθέτως, εξελίχθηκε διάδοχος του Toyota Aygo, που εισήχθη στα τέλη του 2021, ως Toyota Aygo X. Η εξαγορά του εργοστασίου έγινε στις 1 Ιανουαρίου 2021 και πλέον η μονάδα παραγωγής ανήκει πλήρως στην Toyota Ευρώπης.

Εισαγωγή
--------

Το σαλόνι ενός Peugeot 108 Collection TOP! 1.0 του 2019.
Τα τρία αυτά μοντέλα, που εξελίχθηκαν από κοινού, ως αποτέλεσμα της κοινοπραξίας που δημιούργησε και τους προκατόχους τους, παρουσιάστηκαν σε παγκόσμια πρεμιέρα στο Σαλόνι Αυτοκινήτου της Γενεύης στις 6 Μαρτίου 2014. Όπως και το 107, το 108 είναι επισήμως αυστηρά 4-θέσιο και διατέθηκε σε δύο εκδόσεις, 3-πορτη και 5-πορτη, έχει μήκος κάτω από 3,5 μέτρα και είναι εξαιρετικά ελαφρύ (με το βάρος του να ξεκινάει από τα 840 κιλά) και οικονομικό. Ειδικότερα όμως το 108 προσφέρθηκε τότε και στην έκδοση **108 ΤΟP!** με ηλεκτρικά συρόμενη υφασμάτινη οροφή. Η εμπορική εισαγωγή στην αγορά του 108 έγινε στις 12 Ιουνίου 2014, ως ο επίσημος αντικαταστάτης του Peugeot 107.

Κινητήρες
---------

Το Peugeot 108 προσφέρθηκε με δύο 3-κύλινδρους σε σειρά (I3) κινητήρες βενζίνης:

* Τον γνωστό από το 107 κινητήρα 1.0 λίτρου, από την Toyota. Το μηχανικό αυτό σύνολο, που επωφελείται από την τεχνογνωσία της Toyota, είναι εξοπλισμένο με **σύστημα μεταβλητού χρονισμού βαλβίδων VVT-i**, διαρκώς ρυθμιζόμενο από υπολογιστή, ανάλογα με την επιτάχυνση, το φορτίο και άλλες παραμέτρους (998 κ.εκ. και 68 ίπποι και 93 N·m).

* Τον νέο κινητήρα 1.2 λίτρων, επίσης με σύστημα VTi (1.199 κ.εκ. και 82 ίπποι και 116 N·m).

Και οι δύο κινητήρες πληρούσαν τις ευρωπαϊκές προδιαγραφές καυσαερίων Euro 6. Αντίθετα με τον προκάτοχο 107, στο 108 δεν προσφέρθηκε έκδοση ντίζελ.

Τεχνικά στοιχεία
----------------

| Κινητήρας | Κιβώτιοταχυτήτων | Κυβισμός | Ισχύςhp (kW) @ rpm | ΡοπήN·m @ rpm | Επιτάχυνση0 - 100 km/h | Μέγιστηταχύτητα | Κατανάλωσηlt/100 km | Εκπομπές CO2σε gr/km |
| --- | --- | --- | --- | --- | --- | --- | --- | --- |
| Βενζίνη |
| 1.0 Toyota VTi | MT5 | 998 cm³ | 68 ch (50) @ 6.000 | 93 @ 3.600 | 14,3 sec | 157 km/h | 5,0/3,6/4,1 | 95 |
| 1.0 Toyota VTi | ΑT5 | 998 cm³ | 68 ch (50) @ 6.000 | 93 @ 3.600 | 14,3 sec | 157 km/h | 4,2 | 97 |
| 1.0 Toyota e-VTi | MT5 | 998 cm³ | 68 ch (50) @ 6.000 | 93 @ 3.600 | 14,6 sec | 157 km/h | 4,5/3,5/3,8 | 88 |
| 1.2 VTi | MT5 | 1.199 cm³ | 82 ch (60) @ 5.750 | 116 @ 2.750 | 11,0 sec | 170 km/h | 5,4/3,7/4,3 | 99 |

Σημείωση: Όπου 5ΜΤ: 5-τάχυτη χειροκίνητη μετάδοση (Μanual Τransmission) και όπου 5ΑΤ: 5-τάχυτη αυτόματη μετάδοση (Αutomatic Τransmission).

Πωλήσεις
--------

Οι χρονολογίες δίνονται σε ημερολογιακά έτη και όχι σε σεζόν (model years).

| Έτος | Ευρώπη |
| --- | --- |
| 2014 | 31.087 |
| 2015 | 68.522 |
| 2016 | 63.561 |
| 2017 | 55.831 |
| 2018 | 57.257 |
| 2019 | 54.230 |
| 2020 | 43.629 |
| 2021 | 34.689 |

Αντικατάσταση του 108
---------------------

Λόγω της διαρκούς πτώσης στις πωλήσεις των μοντέλων της κατηγορίας A segment, η Peugeot προχώρησε στη διακοπή του μοντέλου το 2021 και, σύμφωνα με αναφορές από τη Γαλλία, θα αντικαταστήσει μελλοντικώς το 108 με ένα μικρό crossover, που μάλλον θα ονομαστεί 1008. Θα βασίζεται στην πλατφόρμα CMP του τότε Ομίλου PSA, κοινή με του crossover Peugeot 2008, θα είναι αποκλειστικά πεντάπορτο και θα έχει μήκος 4,15 μέτρα, δηλαδή 15 εκατοστά μικρότερο από το 2008, αλλά 67,5 εκατοστά μεγαλύτερο από το 108. Πιθανότατα θα φέρει τον κινητήρα 1.2 λίτρων 3-κύλινδρο turbo βενζίνης **PureTech** σε διάφορες εκδόσεις ιπποδύναμης, ενώ μάλλον δεν θα υπάρξει κινητήρας ντίζελ. Ωστόσο, είναι αρκετά πιθανό να διατεθεί και σε αμιγώς ηλεκτροκίνητη έκδοση.

Αναφορές
--------

1. ↑  «Peugeot 108 in Geneva debuts list». Αρχειοθετήθηκε από το πρωτότυπο στις 5 Αυγούστου 2014. Ανακτήθηκε στις 12 Ιουλίου 2014.
2. ↑  «Peugeot 108 European sales figures». *carsalesbase.com* (στα Αγγλικά). 3 Αυγούστου 2014. Ανακτήθηκε στις 14 Δεκεμβρίου 2020.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Peugeot 108** |

* Η επίσημη Ελληνική ιστοσελίδα του Peugeot 108
* Η επίσημη διεθνής ιστοσελίδα του Peugeot 108 Αρχειοθετήθηκε 2014-07-22 στο Wayback Machine.
* Η επίσημη ιστοσελίδα της Toyota Peugeot Citroën Automobile
* Holloway, Hilton (4 March 2014). «Peugeot 108 set for July launch». Autocar.

|  |
| --- |
| **Peugeot** — **επιβατικά αυτοκίνητα από το 1950 - σήμερα** - +/− |
| **Τύπος** | 1950 | 1960 | 1970 | 1980 | 1990 | 2000 | 2010 | 2020 |
| 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 |
| **Πόλης** |  |  |  | 104 |  |  | 106 |  | 107 | 108 |
|  |  |  |  |  |  |  | iOn |
| **Σούπερ Μίνι** | 203 |  | 204 |  |  | 205 | 206 | 207 | 208 | 208 |
| **Μικρομεσαία** |  |  | 304 | 305 | 309 | 306 | 307 | 308 | 308 |
|  |  |  |  |  |  | 408 | 408 |
| **Μεσαία** |  | 403 | 404 |  |  | 405 | 406 | 407 |  |  |
| **Πολυτελή** |  |  | 504 | 505 |  |  |  | 508 | 508 |
|  |  |  | 604 |  | 605 | 607 |  |  |
|  |
| **Σπορ** |  |  |  |  |  |  | RCZ |  |  |
| **Πολυχρηστικά** |  |  |  |  |  | Partner | Partner II |
| **Μικρά Πολυμορφικά** |  |  |  |  |  |  | 1007 |  |  |
| **Μεγάλα Πολυμορφικά** |  |  |  |  |  | 806 | 807 |  |  |
| **Εκτός Δρόμου** |  |  |  |  |  |  |  | 2008 | 2008 |
|  |  |  |  |  |  | 3008 | 3008 |
|  |  |  |  | P4 |  |  |  | 4007 | 4008 |  |  |
|  |  |  |  |  |  |  | 5008 |
| **Ελαφρά Επαγγελματικά** |  |  |  |  |  | Expert | Expert Tepee | Traveller |